A Bizottság 1611/93/EGK rendelete

(1993. június 24.)

a Kombinált Nómenklatúra egyes árucikkeinek besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1001/93/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2], és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel a kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb a 2674/92/EGK rendelettel [3] módosított 3796/90/EGK bizottsági rendelet [4] 6. cikkének rendelkezéseivel összhangban a jogosult még egy meghatározott ideig hivatkozhasson, amennyiben az ilyen jogosult 1715/90/EGK tanácsi rendelet [5] 14. cikk (3) bekezdés második albekezdés a) vagy b) pontjában említett szerződést kötött;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 3796/90/EGK rendelet 6. cikkének rendelkezéseivel összhangban e rendelet alkalmazásának időpontjától számított 60 napig a jogosult még hivatkozhat, amennyiben az ilyen jogosult az 1715/90/EGK tanácsi rendelet 14. cikk második albekezdés a) vagy b) pontjában említett szerződést kötött.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. június 24-én.

a Bizottság részéről

Christiane Scrivener

a Bizottság tagja

[1] HL L 104., 1993.4.29., 28. o.

[2] HL L 256., 1987.9.7., 1. o.

[3] HL L 271., 1992.9.16., 5. o.

[4] HL L 365., 1990.12.28., 17. o.

[5] HL L 160., 1990.6.26., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Különböző szálasanyagból, vetülékrendszerű kötéssel vagy hurkolással készült, fehérített csőkelme darabok, nagy darabokra felvágva. E darabok körülbelül 65 cm átmérőjűek, és a hosszúságuk 2,5 m és 6 m között változik. A darabok, amelyek némelyike gyűrött vagy ráncosított, bálás kiszerelésűek. | 6002910060029210600293316002939960029900 | A besorolást a Kombinált Nómenklatúra 1. és 6. általános értelmezési szabályai, valamint a 60029100, a 600292, 60029210, a 600293, a 60029331, a 60029399 és a 60029900 KN-kód megfogalmazása határozzák meg az összetételtől függően. A kérdéses textilipari termékek rongyként nem besorolhatók, mert nem kopottak, szennyezettek, tépettek, nem kisméretűek, illetve nem kizárólag szál visszanyerésére, papír- vagy műanyaggyártásra, csiszolóanyagok gyártására vagy ipari törlőkendőnek alkalmasak. |

2.Könnyű, kötött ruhanemű (85 % poliamid, 15 % elasztomer), állítható, vékony vállpánttal, amely a felsőtest befedésére szolgál a lépésbetétig. A ruhanemű eleje áttört kötésű kelméből készült, a lábkivágás körvonala és a hát rugalmas. A lépésbetét kötött anyaggal bélelt, és három patenttel záródik. A ruhanemű felső része melltartóhoz hasonlít, és merevítős. (Lásd az 525. számú fényképet.) | 62129000 | A besorolást a Kombinált Nómenklatúra 1. és 6. általános értelmezési szabályai, valamint a 6212 és a 62129000 KN-kód megfogalmazása határozzák meg. Lásd még a Harmonizált Rendszerben a 6212 vámtrarifaszámhoz fűzött magyarázó megjegyzéseket. |

+++++ TIFF +++++

|

--------------------------------------------------